**ELŐTERJESZTÉS**

**Szombathely Megyei Jogú Város Közgyűlésének 2024. szeptember 26-i ülésére**

**Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára**

**I. Javaslat Szombathely Megyei Jogú Város Önkormányzata tulajdonában lévő gazdasági társaságok 2024. I. félévi beszámolóinak elfogadására**

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés al) és (2) bekezdés al) pontja alapján a kizárólagos és többségi tulajdonú önkormányzati gazdasági társaságoknál a számviteli törvény szerinti beszámoló elfogadása a Közgyűlés kizárólagos hatáskörébe tartozik.

*a./ SZOVA Szombathelyi Vagyonhasznosító és Városgazdálkodási Nonprofit Zrt. (1. számú melléklet)*

A SZOVA Nonprofit Zrt. 2024. első félévi eredménye 3,055 milliárd forint árbevétel mellett 9.000 eFt üzemi és 18.000 eFt adózás előtti veszteség.

A társaság eredményét jelentős mértékben befolyásolták olyan tényezők, amelyekkel az üzleti tervben nem számolt. A napelempark beruházás kapcsán 88 millió Ft értékű eszközt kellett térítésmentesen átadni az áramszolgáltatónak, valamint egyhavi alapbérnek megfelelő, járulékokkal együtt összesen 67 millió Ft összegű jutalom került kifizetésre a városgazdálkodási terület fizikai munkavállóinak.

Az Önkormányzat által megrendelt út- és parkolófelújítási projektek a bevételeket 395 millió forinttal, a költségeket 375 millió forinttal növelték.

Az egyszeri tételek hatását kiszűrve az árbevétel az éves terv időarányos részének megfelelő. A hulladékgazdálkodás új rendszere a bevételeket jelentősen növelte, a cég pénzügyi helyzete pedig kiszámíthatóbbá vált. A parkolási tevékenység árbevétele az év elején végrehajtott díjemelésnek köszönhetően szintén jelentős mértékben emelkedett. A köztisztasági és az útépítési szolgáltatások díja 10%-kal emelkedett 2024. január 1-től, a társasházkezelési tevékenység árai pedig 2024. július 1-től emelkedtek 20%-kal. A többi tevékenységi területen – önkormányzati ingatlankezelés, lakó- és nem lakáscélú ingatlanok bérbeadása, jóléti létesítmények üzemeltetése – viszont nem volt lehetőség beépíteni az árakba az elmúlt évek jelentős költségnövekedését. A napelempark üzembe helyezésének elhúzódása, és a tervezettnél alacsonyabb áram értékesítési ár csökkenti a bevételeket.

A költségeket kedvezően befolyásolta, hogy az áram és a földgáz beszerzési ára az előző évi irreálisan magas szinthez képest jelentősen csökkent, ennek köszönhetően kb. 100 millió megtakarítás keletkezett. Ugyanakkor a fizikai dolgozók 20%-os és az adminisztratív alkalmazottak 15%-os béremelése, a fizikai dolgozóknak kifizetett jutalom és az átlagos statisztikai állományi létszám 20 fős emelkedése kb. 250 millió forinttal növelte személyi jellegű ráfordítások összegét.

A stagnáló bevétel és a növekvő költségek miatt az ingatlankezelési tevékenységek veszteségessé váltak. A létesítmények vesztesége az energiahordozók árcsökkenésének köszönhetően mérséklődött az előző évhez képest, a hulladékgazdálkodás és a parkolásüzemeltetés pedig jelentős nyereséget termelt.

A járműállomány rossz műszaki állapotából eredő problémák használt járművek beszerzésével részben kezelhetőek voltak, azonban számos területen – konténerszállítás, téli munkára alkalmas gépek, Multicar típusú járművek – továbbra is napi problémát jelent a szolgáltatás folytonosságának biztosítása. A hulladéklerakó üzemszerű működéséhez elengedhetetlen egy hulladéktömörítő kompaktor beszerzése. A vételár egy összegben történő kifizetését a cég pénzügyi helyzete nem teszi lehetővé, azonban az üzleti tervben figyelembe vett – és a jogszabályok alapján egyetlen reális alternatívát jelentő – operatív lízing konstrukció pedig a beérkezett indikatív ajánlatok alapján rendkívül drága. Könnyebbséget jelentene, ha a tulajdonos valamilyen módon támogatást tudna nyújtani a munkagép beszerzéséhez. Szintén sürgető probléma a hulladéklerakó kapacitásának bővítése, mivel a terület 4-5 éven belül betelik. A bővítés kisebb részben műszaki, nagyobb részben finanszírozási probléma, amelyre szintén megoldást kell találni.

Bár az első félévben a társaság pénzügyi helyzete stabil volt és a kötelezettségeket teljesíteni tudta, az adózás előtti veszteség azt jelzi, hogy a devizakötvény törlesztésére egyáltalán nem képződik forrás. Az előző évek ingatlanértékesítéseinek bevétele részben fedezetet nyújt az adósságszolgálatra, a cash-flow előrejelzés alapján előrevetíthető, hogy már november elején külső segítségre lehet szükség a fizetőképesség megőrzéséhez. Amennyiben a társaság jövedelemtermelő képességét nem sikerül drasztikus mértékben javítani, a kötvény futamidejéből még hátralévő 8 évben folyamatosan számolni kell likviditási problémákkal.

**Összességében 2024. I. félévi beszámolója 3,055 milliárd forint árbevételt és -18.000 eFt adózott eredményt mutat.**

A társaság Igazgatóságának és felügyelőbizottságának határozata az ülésen kerül ismertetésre.

A Tisztelt Közgyűlés a 299/2023. (IX.28.) Kgy.számú határozat 8. pontjában hozzájárult ahhoz, hogy a Szombathely Megyei Jogú Város Önkormányzata által a SZOMHULL Nonprofit Kft-nek nyújtott 500 millió forint összegű tagi kölcsönt a társaság veszteségpótlásként számolja el és ennek megfelelően vegye figyelembe az átalakulási vagyonmérleg tervezetben és a végleges vagyonmérlegben. Arra teszek javaslatot, a Tisztelt Közgyűlés jelentse ki, hogy a határozat alapján a társaságnak a tagi kölcsön visszafizetési kötelezettsége megszűnt.

*b./ Weöres Sándor Színház Nonprofit Kft. (2. sz. melléklet)*

A színház 2024. I. félévi működése az elfogadott üzleti tervben foglaltak szerint alakult. Az első félévben 165 előadás/esemény történt a színházban, amelyeket összesen 30.644 fizető vendég tekintett meg.

A fenntartó által és rajta keresztül folyósított támogatás 277.200 eFt volt, amely teljes egészében rendezésre került pénzügyileg is.

Az árbevétel és egyéb bevétel mindösszesen 443.063 eFt összeget tett ki, amely összegében 10 %-kal meghaladja az üzleti tervben foglaltakat.

A költségek alakulása a következő. Közvetlen anyagköltség 15.906 eFt, alvállalkozói ráfordítás 48.398 eFt, anyagjellegű szolgáltatás 73.253 eFt, bérjellegű ráfordítás és járulékok 219.218 eFt, személyi jellegű ráfordítás 11.122 eFt, értékcsökkenés 30.165 eFt, egyéb kiadás 3.619 eFt volt, összesen 427.151 eFt.

**Összességében a társaság mérlegfőösszege 2024. I. félévre vonatkozóan 511.792 eFt, adózott eredménye pedig 15.912 eFt.**

A felügyelőbizottság a társaság 2024. I. félévi beszámolóját elfogadta.

*c./ AGORA Savaria Kulturális és Médiaközpont Nonprofit Kft. (3. sz. melléklet)*

A társaság nettó árbevétele 2024. I. félévben 189.869 eFt, az egyéb bevételek összege 279.238 eFt volt.

A társaság 2024. I. félévi összes ráfordítása 483.210 eFt, ebből anyagjellegű ráfordítás 275.011 eFt, személyi jellegű ráfordítás 190.989 eFt, értékcsökkenési leírás 9.832 eFt, egyéb ráfordítás 7.378 eFt.

**Összességében a társaság 2024. I. félévi beszámolója 321.870 eFt mérlegfőösszeget és -10.244 eFt adózott eredményt, veszteséget mutat.**

A felügyelőbizottság a társaság 2024. I. félévi beszámolóját elfogadta.

*d./ Fogyatékkal Élőket és Hajléktalanokat Ellátó Közhasznú Nonprofit Kft. (4. sz. melléklet)*

A társaság a 2024. év tervei alapján összesen 708.027 eFt bevétellel számolt, amelynek 49 %-a teljesült az első félévben. Az állami normatív hozzájárulás a személyes gondoskodást nyújtó ellátásokban 57 %-ban, az ellátási szerződés szerinti önkormányzati támogatás, valamint a szociális ágazati összevont pótlék támogatás időarányosan teljesült.

A társaság adózott eredménye 2024. I. félévben 7.756 eFt lett, amely kedvezőbb a tervezetthez képest. Az eredményt befolyásolja, hogy egyes költségek nem időarányosan merülnek fel.

A társaság kötelező feladatainak zavartalan működését 2024. I. félévben biztosítani tudta, likviditási probléma nem merült fel. A társaság továbbra is takarékos gazdálkodást folytat, minden pályázati lehetőséget igyekeznek kihasználni.

**Összességében a társaság mérlegfőösszege 2024. I. félévre vonatkozóan 562.476 eFt, adózott eredménye pedig 7.756 eFt nyereség.**

A felügyelőbizottság a társaság 2024. I. félévi beszámolóját elfogadta.

*e./ Vas Megyei Temetkezési Kft. (5. sz. melléklet)*

A társaság pénzügyi helyzetét 2023. I. félévében folyamatosan a stabilitás jellemezte, fizetőképességét a félév folyamán folyamatosan meg tudta őrizni, működése nyereséges volt, bár a nyereség az előző év azonos időszakához képest csökkent.

A társaság nettó árbevétele (239.078 eFt) az előző évi adatokhoz viszonyítva kis mértékben csökkent, az egyéb bevételek összege jelentősen növekedett, 16.833 eFt volt.

A társaság 2024. I. félévi összes ráfordítása 243.880 eFt, ebből anyagjellegű ráfordítás 100.284 eFt, személyi jellegű ráfordítás 136.426 eFt, értékcsökkenési leírás 3.442 eFt, egyéb ráfordítás 3.728 eFt.

**Összességében a társaság 2024. I. félévi beszámolója 245.183 eFt mérlegfőösszeget és 10.193 eFt adózott eredményt mutat.**

A felügyelőbizottság a társaság 2024. I. félévi beszámolóját elfogadta.

*f./ Szombathelyi Parkfenntartási Kft. (6. sz. melléklet)*

A társaság saját tőkéje 2023. I. félévére vonatkozóan 85.629 eFt, az értékesítés nettó árbevétele 308.037 eFt, egyéb bevétel 1.393 eFt.

A költségek között legjelentősebbek a személyi jellegű költségek (189.051 eFt), az anyagjellegű ráfordítások összege 119.167 eFt, értékcsökkenési leírás 13.717 eFt, egyéb ráfordítás 6.842 eFt.

Összességében a társaság 2024. I. félévi beszámolója 367.926 eFt mérlegfőösszeget és -19.352 eFt adózott eredményt, veszteséget mutat.

A felügyelőbizottság határozata az ülésen kerül ismertetésre.

*g./ Savaria Városfejlesztési Kft. (7. sz. melléklet)*

A Kft. 2024. évi üzleti tervében a tervezett éves bevételéből a féléves gazdálkodás során 42.320 eFt realizálódott, ez az éves tervezett bevétel 32,6 %-a. A bevétel a következő tényezőkből tevődik össze:

8.500 eFt belföldi értékesítés árbevétele,

25.000 eFt alapítói támogatás,

367 eFt egyéb bevételek (projektek)

718 eFt kamat bevétel

7.735 eFt aktivált saját teljesítmény értéke (ki nem számlázott projektmenedzsment díjak).

A 2024. I. félév során a ténylegesen felmerült kiadás 55.145 eFt volt (amely a tervezett költség 42,5 %-a), ebből személyi jellegű kiadás 47.528 eFt, anyagjellegű ráfordítás 6.718 eFt, értékcsökkenési leírás 736 eFt, egyéb ráfordítás 163 eFt.

A Társaság likviditási helyzete jelenleg stabil, de a 2024. évben további 30 millió Ft összegű alapítói támogatás szükséges, amelynek vonatkozásában a Kft. kezdeményezte üzleti tervének módosítását.

Összességében a társaság 2024. I. félévi beszámolója 108.808 eFt mérlegfőösszeget és -12.825 eFt adózott eredményt, veszteséget mutat.

A felügyelőbizottság határozata az ülésen kerül ismertetésre.

*h./ Savaria Turizmus Nonprofit Kft. (8. sz. melléklet)*

A Kft. első féléves nettó árbevétele kevesebb lett a tervezetthez képest. Ennek egyik oka, hogy a Tourinform iroda a nyári hónapokban bonyolítja a legnagyobb forgalmat, így a második félévben jelentkeznek az áruk és szolgáltatások értékesítéséből származó bevételek. A másik ok, hogy a rendezvényekből származó bevételek is második félévben realizálódnak.

A Tourinform Iroda és a Történelmi Témapark közüzemi kiadásai jóval a tervezett alatt maradtak, a karneváliroda munkatársai január és február hónapban az energiaköltségek csökkentése érdekében otthoni munkavégzés keretében dolgoztak.

A Kft. működési költségei az általános működéshez igénybe vett szolgáltatásokat és a bérek, bérjellegű kiadásokat tekintve időarányosak.

Az első féléves beszámoló pénzügyi adataiból csak részlegesen lehet az Érezd Szombathelyt! programsorozat és a Savaria Történelmi Karnevál előkészületeire következtetni, a bevételek és kiadások teljesülésére a második félévben kerül sor.

A társaság nettó árbevétele (6.734 eFt), az egyéb bevételek összege 41.304 eFt volt.

A társaság 2024. I. félévi összes ráfordítása 47.937 eFt, ebből anyagjellegű ráfordítás 16.762 eFt, személyi jellegű ráfordítás 27.950 eFt, értékcsökkenési leírás 3.093 eFt, egyéb ráfordítás 132 eFt.

**Összességében a társaság 2024. I. félévi beszámolója 122.693 eFt mérlegfőösszeget és 9 eFt adózott eredményt mutat.**

A felügyelőbizottság a társaság 2024. I. félévi beszámolóját elfogadta.

*i./ Szombathelyi Távhőszolgáltató Kft. (9. sz. melléklet)*

A társaság a 2024-es üzleti terve összeállításában figyelemmel volt a a felhasználói kör hőigényére, a hozzá tartozó energiafelhasználásra, valamint egyéb erőforrás igényekre és ráfordításokra. A bevételekben jelentős szerepe van a távhőszolgáltatási támogatásnak, mely az alaptevékenység bevételeivel nem fedezett ráfordítások finanszírozását biztosítja. A támogatás összege 2024. I. félévben a magas energiaárak miatt meghaladta a 70 %-ot. A beruházási tervben a 2024-es kazánházi fejlesztések mellet a hőközponti beruhűzáűsok, elsősorban a szabályozások korszerűsítései jelentik a legfontosabb tételeket.

A féléves eredmény 421,5 millió Ft, azonban több tétel is áthúzódó elszámolású, emiatt az eredmény növekedés teljes egészében nem reális.

A Kft. pénzügyi helyzete jelenleg stabil, bár a pénzeszközállomány az év eleji 1,174 millió Ft-ról, 750 millió Ft-ra csökkent. A záró pénzeszköz állomány nagyságát befolyásolja, hogy az előző évhez képest a forgalmi összegek jelentősen csökkentek.

A beszámoló készítés időszakában, 2024. augusztus 5-én a Szombathelyi Távhőszolgáltató Kft. lakossági és közületi hátraléka a 2024. félévi záró állománynál jelentősen kisebb, mindösszesen 136.009 e Ft, amely a féléves beszámolóval érintett időszak zárónapján fennálló állományhoz képest 11,07 %-os csökkenést mutat. A lakossági hátralék 126.207 e Ft, melyből 62.680 e Ft önkormányzati tulajdonú ingatlanhoz köthető. A közületi hátralék összesen 9.802 e Ft, melyből 4.629 e Ft ún. önkormányzati hátralék.

A társaság fő célkitűzése a 2024-es üzleti év további részében is a szolgáltatás folyamatos, elvárt színvonalú biztosítása.

**Összességében a társaság mérlegfőösszege a 2024. I. félévre vonatkozóan 4.108.543 eFt, adózott eredménye 383.580 eFt nyereség.**

A felügyelőbizottság a társaság 2024. I. félévi beszámolóját elfogadta.

*j./ SZOVA Szállodaüzemeltető Kft. (10. sz. melléklet)*

A SZOVA Szállodaüzemeltető Kft. 2024. első félévi eredménye 229 eFt veszteség. Árbevétel a tárgyidőszakban nem volt, az üzemi veszteség megegyezik a működéssel összefüggő adminisztratív költségek (számviteli szolgáltatás, könyvvizsgálat, kötelező kamarai tagdíj, pénzügyi szolgáltatási díjak) összegével:

A szálloda projekt előkészítéséhez a SZOVA Nonprofit Zrt. 75 millió forint tagi kölcsönt nyújtott a társaságnak, amelynek 2024. első félévi kamatköltsége 3.302 eFt volt. A kamat összege tőkésítésre és aktiválásra került, emiatt a befejezetlen beruházásként nyilvántartott összeg az előző év végi 129.597 eFt-ról 132.899 eFt-ra emelkedett. A SZOVA Nonprofit Zrt-vel szemben fennálló – tőkésített kamatokkal növelt – kölcsöntartozás összege 99.732 eFt.

Mivel a szállodaépítés finanszírozásához szükséges forrást a társaság nem tudja biztosítani, a projekt az építési engedély megszerzését és a kiviteli tervek elkészültét követően 2019-ben leállt. A finanszírozás megoldása és a szálloda megvalósítása érdekében Szombathely Megyei Jogú Város Közgyűlése felhatalmazta a társaságot külső befektető bevonására vagy a projekt értékesítésére – az erre irányuló törekvések azonban eddig nem vezettek eredményre.

**Összességében a társaság 2024. I. félévi beszámolója 143.682 eFt mértékű mérlegfőösszeget mutat, adózott eredménye 229 eFt veszteség.**

A Felügyelőbizottság határozata az ülésen kerül ismertetésre.

*k./ SZOVA-Projekt Projektfejlesztési Kft. (11. sz. melléklet)*

A SZOVA-Projekt Kft-t ingatlanfejlesztési projektek lebonyolítására hozta létre a SZOVA Nonprofit 2021-ben. Az alapítás óta eltelt három évben bekövetkezett változások, az anyacég nehéz pénzügyi helyzete és a kedvezőtlen külső körülmények hatására azonban a tervezett projektek előbb felfüggesztésre kerültek, majd a fejlesztésre szánt ingatlanok egy részét értékesítette a SZOVA Nonprofit Zrt.

A társaságnak 2024. első félévében árbevétele nem keletkezett. A működéshez szükséges minimális feltételek – könyvelés, könyvvizsgálat, bankszámlavezetés, kamarai regisztráció – biztosítására összesen 229 ezer forintot fordítottak. Ez az összeg a SZOVA-Projekt Kft. 2024. első félévi vesztesége.

Az ügyvezető jelezte, hogy az alapítás óta felhalmozott veszteség miatt a társaság saját tőkéje a jegyzett tőke 50%-a alá csökkent. Amennyiben ez a helyzet év végén is fennáll, a tulajdonosnak gondoskodnia kell a tőkehelyzet helyreállításáról, a veszteségpótláról.

**Összességében a társaság 2024. I. félévi beszámolója 1.530 eFt mértékű mérlegfőösszeget mutat, adózott eredménye 229 eFt veszteség.**

A Felügyelőbizottság határozata az ülésen kerül ismertetésre.

*l./ VASIVÍZ ZRt. (12. sz. melléklet)*

Az I. félév korrigált összes bevétele 6.015.539 eFt, a tervezett összeg 49,3 %-a. Ezen bevétel ivóvíztermelés és -szolgáltatásból, szennyvízelvezetés és -tisztításból, ipari vízszolgáltatásból, fürdőszolgáltatásból, építőipari tevékenységből, exportértékesítésből, pénzügyi bevételekből tevődik össze. A jelentős növekedés oka, hogy a nem lakossági felhasználók víziközmű-szolgáltatási díjának megállapításáról szóló 25/2023. (XII.13.) EM rendelet 2024. január 1-jétől a nem lakossági felhasználók körében országosan egységes díjakat vezetett be: 576 Ft/m3 ivóvíz szolgáltatási, valamint 881 Ft/m3 szennyvízelvezetési és –tisztítási fogyasztás arányos díjat és egységesen alkalmazandó alapdíjakat.

Az I. félév korrigált összes költsége és ráfordítása 5 856 895 eFt, a tervezett összeg 50,5 %-a.

Az elsődleges tevékenységek együttes I. félévi üzemi/üzleti eredménye 2 862 eFt.

A fürdőszolgáltatás üzemi, üzleti eredménye a 2024. I. félév zárásakor -88 125eFt (veszteség) a befolyt 100 mFt támogatás elszámolásával.

**Összességében a társaság mérlegfőösszege 2024. év I. félévében 6.620.388 eFt, adózott eredménye 208.783 eFt.**

A beszámoló a bevételek és kiadások, valamint az eredmény bemutatásán túl kitér a társaság által végzett fejlesztések, beruházások, építési tevékenység, eszközfenntartás és hibaelhárítás, vízminőség, szennyvíztisztítás, környezetvédelem és hatósági ellenőrzés körében tett intézkedések, valamint a létszám- és bérgazdálkodás részletes ismertetésére is.

A társaság Igazgatósága és felügyelőbizottsága a 2024. I. félévi beszámolót elfogadta.

**II. Javaslat egyes gazdasági társaságok 2024. évi üzleti terveinek módosítására**

1. *Savaria Városfejlesztési Kft. (13. sz. melléklet)*

Szombathely Megyei Jogú Város Közgyűlése a 417/2023. (XII.14.) Kgy. számú határozatával elfogadta a társaság 2024. évi üzleti tervét, aminek a módosítása az alábbi indokok miatt vált szükségessé.

A 2021-2027. programozási időszak TOP-PLUSZ pályázatainak előkészítése több időt vesz igénybe a vártnál, mivel egyes prioritások esetében a korábban elkészített tervek felülvizsgálata szükséges a Zöldinfrastruktúra Tervzsűri által megfogalmazott vélemények alapján. Az elfogadott üzleti tervben a támogatási kérelmek benyújtásához szükséges megalapozó dokumentumok elkészítéséből származó bevételekkel kalkulált a Kft. az idei évre, amelyek várhatóan csak 2025. évben fognak realizálódni a műszaki tartalmak véglegesítése miatt, ezért a vonatkozó bevételi sorok módosítása vált szükségessé. A bevételek alakulását jelentősen befolyásolja a 2021-27 programozási időszakra vonatkozó TOP PLUSZ pályázatok benyújtása és a projektek megvalósítása.

1. A bevételek csökkenése miatt a megfelelő likviditás biztosítása érdekében a társaság 2024. évi működési kiadásaira az előzőekben nyújtott 50 millió Ft alapítói támogatáshoz további 30 millió Ft biztosítása válik szükségessé. illetve a korábban kapott 20 millió Ft tagi kölcsön visszafizetési határidejének egy évvel történő meghosszabbítását ia kéri a társaság a tisztelt Közgyűléstől.

A Közgyűlés a 145/2016. (IV. 20.) Kgy. sz. határozatában a társaság likviditásának biztosítása érdekében 2016. december 31-i visszafizetési kötelezettséggel 20.000.000,- Ft tagi kölcsönt nyújtott a társaság részére. A kölcsön visszafizetésének határideje kilencedik alkalommal a 382/2023. (XI. 30.) Kgy. sz. határozat alapján 2024. december 31. napjáig meghosszabbításra került.

Fentiek miatt a Kft. likviditási egyensúlyának fenntartása érdekében javaslom a tagi kölcsön visszafizetésének határidejét 2025. december 31. napjáig meghosszabbítani.

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés a) pont ak) alpontja alapján olyan szerződés jóváhagyásáról, amelyet a társaság saját tagjával köt, a Közgyűlés jogosult dönteni.

A felügyelőbizottság határozata az ülésen kerül ismertetésre.

1. *AGORA Savaria Nonprofit Kft. (14. sz. melléklet)*

A Kft. ügyvezetője az üzleti terv módosítására tett javaslatot, amelynek legfontosabb eleme az önkormányzati támogatások összegének megemelése. Az elfogadott üzleti tervben még nem szerepelt, de azóta az önkormányzat biztosított 1.905 eFt-ot a Felsőcsatári gyermeküdülő halaszthatatlan felújítására, 9.100 eFt-ot az Érezd Szombathelyt programsorozathoz, valamint 500 eFt-ot a Stromfeld Családi nap lebonyolításához. Fentieken túl a társaság a városi nagyrendezvények lebonyolításához további 20.500 eFt önkormányzati működési támogatás, az AGORA Művelődési és Sportház aulájában és nagytermében a klímacseréhez 10.000 eFt fejlesztési támogatás biztosítását kéri az Önkormányzattól.

A felügyelőbizottság az üzleti terv módosítását elfogadta.

1. *SZOVA Nonprofit Zrt. (1. sz. melléklet)*

A társaság a 2024. évi üzleti tervben nem számolt az önkormányzati útépítési, - és felújítási projektből származó 395 millió Ft árbevétellel, és az ehhez kapcsolódó 375 millió Ft alvállalkozói költséggel. Ez 20 millió Ft-tal javítja a várható eredményt.

A városüzemeltetés fizikai munkavállalóinak egyszeri jutalmazása összesen 67 millió Ft többletköltséget eredményezett. Figyelembe véve a más területeken keletkezett megtakarításokat is, a bérköltség 35 millió Ft-os, és az egyéb személyi jellegű kifizetések 17 millió Ft-os növelését javasolja a társaság.

A napelempark üzembe helyezése kapcsán nem került számításra a 88 millió Ft értékű térítésmentes eszköz átadás, amely az egyéb ráfordítások összegét növeli. Ugyanakkor a napenergia értékesítésének bevétele később, csak július hónaptól jelentkezik, ami várhatóan 45 millió Ft-tal kevesebb bevételt eredményez. A napelempark amortizációja az eredetileg tervezettnél 43,5 millió Ft-tal lesz magasabb.

Amennyiben a napelemparkhoz kapcsolódó pályázati elszámolást a MÁK 2024-ben elfogadja, akkor az átadott eszközökre, és az elszámolt amortizációra jutó támogatás 79 millió Ft-tal csökkenti a veszteséget, ami így 98 millió Ft lesz. Ha ez év végig nem valósul meg, akkor a napelemparkhoz kapcsoló veszteség 176 millió Ft-ra nő.

A fent részletezett módosító tételeket figyelembe véve a módosított üzemi eredmény 202 millió Ft veszteség lesz.

Az önkormányzati ingatlankezelés hiánya nagyobb lesz a tervezettnél. Az első félévben 35 millió Ft hiány mutatkozik a tervezetthez képest - ez év végéig az első félév adatai alapján 52 millió Ft hiányt jelentene. Emiatt a SZOVA Nonprofit Zrt. a kiszámlázott ingatlankezelési díját nem, vagy csak részben tudja realizálni - ez az előre jelzett likviditási problémák egyik oka. A cég üzemszerű működését illetően az utolsó negyedévben a mostani előrejelzések szerint likviditási problémák merülnek fel. Ez okozhatja a munkabérek kifizetésének, és beszállítói számlák kiegyenlítésének elmaradását. Ezen okból kifolyólag a a társaság a tulajdonoshoz kíván fordulni a társaság pénzügyi problémáinak megoldása érdekében, ami 400 millió forint-os keretösszeget rendelkezésre bocsátását jelenti, tőke - vagy tagi kölcsön formájában. Amennyiben a 2025. évben a SZOVA Nonprofit ZRt. gazdálkodásának jövedelmezősége továbbra nem javul, és amíg a kötvény törlesztésének biztosítására nem sikerül végleges megoldást találni, akkor a következő időszakban is külső segítségre lesz szükség a fizetőképesség megőrzéséhez.

A társaság Igazgatóságának és felügyelőbizottságának határozata az ülésen kerül ismertetésre.

**IV. Javaslat a Szombathelyi Távhőszolgáltató Kft. javadalmazási szabályzatával kapcsolatos döntés meghozatalára** *(15. sz. melléklet)*

A Szombathelyi Távhőszolgáltató Kft. javaslatot tett a társaság Javadalmazási szabályzatának módosítására. A legfontosabb változás, hogy a jövőben az ügyvezető felett az egyéb munkáltatói jogok gyakorlója a SZOVA Nonprofit Zrt. Igazgatóságának elnöke lesz. A javaslat elfogadásához nem szükséges a Kft. alapdokumentumainak módosítása, az ezekkel összhangban van. A javadalmazási szabályzat módosításáta Kft. elkészítette, amely az előterjesztés melléklete.

A Szombathelyi Távhőszolgáltató Kft. felügyelőbizottsága a javaslatokat elfogadta. A SZOVA Nonprofit Zrt. Igazgatóságának és Felügyelőbizottságának határozata az ülésen kerül ismertetésre.

**IV. Javaslat a Vas Megyei Temetkezési Kft.-t érintő személyi jellegű döntések meghozatalára**

Szombathely Megyei Jogú Város Polgármestere a 210/2021. (V.26.) PM. számú határozatában 2021. június 1. napjától határozatlan időtartamra Jancsóné Sárdi Katalint választotta meg a Vas Megyei Temetkezési Kft. ügyvezetőjének, munkaviszony keretében, havi bruttó 600.000 Ft díjazás ellenében, amely díjazás Szombathely Megyei Jogú Város Közgyűlésének 139/2022. (IV.28.) Kgy. számú határozata alapján 2022. március 1. napjától havi bruttó 850.000 Ft összegre emelkedett.

Az ügyvezető 2024. augusztus 1. napján írásban kezdeményezte munkaviszonya 2024. szeptember 30. napjával, közös megegyezéssel történő megszüntetését. Javaslom, hogy a munkaviszony megszüntetésre három havi távolléti díjnak megfelelő juttatás megfizetése mellett kerüljön sor. Az ügyvezető jogviszonyának megszűnésére tekintettel javaslom, hogy 2024. október 1. napjától határozatlan időre, havi bruttó 850.000 Ft díjazás ellenében Szabó Erika kerüljön kinevezésre, aki a temetkezési szolgáltatások végzésére és a temetők üzemeltetésére vonatkozó jogszabályban foglalt feltételeknek megfelel.

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdésének a) pont af) alpontja értelmében, ha a gazdasági társaságban az önkormányzati tulajdonrész az 50 %-ot eléri, vagy meghaladja, úgy a társaság legfőbb szervének hatáskörébe tartozó kérdésekben a Közgyűlés jogosult dönteni az ügyvezető megválasztása, visszahívása és díjazásának megállapítása tárgyában.

A társaság könyvvizsgálatát a 198/2023 (V.25.) Kgy. számú határozat alapján a Mérleg Könyvvezetői Kft., személyében Höfle László könyvvizsgáló látta el, aki életkorára és egészségi állapotára tekintettel a megbízási szerződését felmondta, ami 2024. június 30. napjával megszűnt. Erre tekintettel szükséges a társaságnak új könyvvizsgálót választani.

A köztulajdonban álló gazdasági társaságok takarékosabb működéséről szóló 2009. évi CXXII. törvény 4. § (1c) bekezdése alapján a könyvvizsgáló személyére az ügyvezetés a felügyelőbizottság egyetértésével tesz javaslatot a társaság legfőbb szervének.

A Kft. ügyvezetésének - a felügyelőbizottság egyetértésével tett - javaslata alapján Bokor Péter egyéni vállalkozó könyvvizsgáló (könyvvizsgálói kamarai nyilvántartási szám: 005344) megválasztását javaslom, öt év határozott időtartamra 2024. október 1. napjától 2029. szeptember 30. napjáig, 1.000.000,- Ft + ÁFA/év megbízási díj ellenében.

A Polgári Törvénykönyvről szóló 2013. évi V. törvény 3:130. § (1) bekezdése alapján a könyvvizsgálót a legfőbb szerv választja, a (2) bekezdés szerint az állandó könyvvizsgálót határozott időtartamra, legfeljebb öt évre lehet megválasztani. Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés ag) szerint, ha a gazdasági társaságban az önkormányzati tulajdonrész az 50 %-ot eléri, vagy meghaladja, úgy a könyvvizsgáló megválasztása és díjazásának megállapítása kérdésében a Közgyűlés dönt.

**V. Javaslat az AGORA Savaria Nonprofit Kft. által benyújtandó pályázat jóváhagyására**

Tájékoztatom a Tisztelt Közgyűlést, hogy az AGORA Savaria Kulturális és Médiaközpont Nonprofit Kft. ügyvezetője a Közgyűlés jóváhagyását kérte az alább ismertetett pályázat benyújtásához.

Kiíró: Médiatanács

Pályázati cél, tartalom:

Helyi vagy körzeti médiaszolgáltatási jogosultsággal hatósági szerződés vagy nyilvántartásba vétel alapján rendelkező audiovizuális médiaszolgáltatók számára televíziós közéleti magazinműsor, illetve televíziós hírműsor és kulturális magazinműsor készítésének vissza nem térítendő támogatása.

Pályázók köre: olyan magyarországi lineáris audiovizuális médiaszolgáltatók, akik a pályázati eljártásban résztvevő helyi vagy körzeti médiaszolgáltatási tevékenységet a pályázat benyújtása előtt már legalább 3 hónapja ténylegesen gyakorolják.

Az igényelhető támogatás az állandó műsorszám egy adására elnyerhető maximális támogatás összege közéleti magazin esetén 60.000 Ft, hírműsor esetén 40.000 Ft, kulturális magazin esetén 40.000 Ft.

A támogatási intenzitás mértéke a tervezett összköltség legfeljebb 67 %-a.

A megvalósítás időtartama 2025. február 1. – 2026. január 30.

A pályázati díj összege bruttó 95.250 Ft.

Pályázat kódszáma: TVALLANDÓ2024

Benyújtási határidő: 2024. szeptember 10.- 2024. október 10.

A pályázat önerejét és a pályázati díjat a társaság saját erőből, a 2024. évi költségvetése terhére biztosítja, az további önkormányzati forrást nem igényel.

**VI. Javaslat a Fedett Uszoda és Termálfürdő árjegyzékének módosítására (16. sz. melléklet)**

A Fürdőkomplexum üzemeltetését a társaság Szombathely Megyei Jogú Város Önkormányzatával, 2018. december 19-én megkötött, 2023. december 20. napjától módosított, határozatlan időre szóló szerződés alapján végzi. A szerződés V. fejezet 16. pontja tartalmazza többek között azt is, hogy a VASIVÍZ ZRt. 2019. évtől minden év november 30. napjáig elkészíti és megküldi a következő évre vonatkozó Üzleti tervet.

A 2024. évre elkészített Uszoda Üzleti terve 170 mFt veszteséggel számolt az energetikai korszerűsítések I. ütemének elvégzése és az évi négy alkalommal biztosított 50 mFt városi támogatás mellett is veszteséges. Az első félévi fürdő tevékenység eredményességét kimutató adatok ismeretében szükségesnek látja a társaság a veszteség csökkentése érdekében a fürdő árjegyzék felülvizsgálatát és hozzáigazítását a növekvő költségekhez.

Az árjegyzék módosításnak okai:

* Jelenlegi árjegyzék 2023. november 1-jétől van érvényben. Ezt megelőzően 2022. július 1-jétől emelkedtek a szolgáltatások árai.
* A megváltozott gazdasági környezet, az infláció nagysága és ezek hatására a megemelkedtek a költségek, melyek a Szombathely Megyei Jogú Város Önkormányzata által nyújtott támogatás mellett is veszteséges üzemeltetést jelentenek
* A Fürdőkomplexum szolgáltatásait jellemzően szombathelyi lakosok veszik igénybe, akik rendelkeznek Szent Márton kártyával. A kártya a belépők árából 20% kedvezményt biztosít, ami a társaság számára bevétel kiesést jelent
* Megvizsgálva a soproni, zalaegerszegi, győri létesítmények árait, azokhoz viszonyítva is lényegesen le vannak maradva a szombathelyi szolgáltatások árai.
* A fentiek okán a társaság az árjegyzékben szereplő árak, átlagosan 25%-kal való megemelését javasolja. Egyes tételek esetében eltérhet a javasolt %-os emelés.

A VASIVÍZ ZRt. továbbra is törekszik a komplexum hatékony üzemeltetésére, melynek érdekében, egyeztetve az Önkormányzattal, fejlesztéseket végzett és fog végezni a jövőben is. A hatékonyabb és eredményesebb működés érdekében energiahatékonysági fejlesztések, innovációs beruházások és erőforrás felhasználás hatékonyságának növelésére irányuló intézkedések is folyamatban vannak.

A társaság Igazgatósága és felügyelőbizottsága a módosítást elfogadásra javasolta.

Fentiek alapján javaslom a Tisztelt Közgyűlésnek az Uszoda árjegyzék módosítását az előterjesztés melléklete szerinti tartalommal.

Kérem a Tisztelt Közgyűlést, hogy az előterjesztésben foglaltakat megtárgyalni, és a határozati javaslatokat elfogadni szíveskedjék.

**Szombathely, 2024. szeptember 18.**

**/: Dr. Nemény András :/**

**I.**

**Határozati javaslat**

**……/2024. (IX.26.) Kgy. sz. határozat**

Szombathely Megyei Jogú Város Közgyűlése a **SZOVA Szombathelyi Vagyonhasznosító és Városgazdálkodási Nonprofit Zrt**. 2024. I. félévi beszámolóját elfogadja.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Kovács Cecília, a társaság vezérigazgatója

Nagyné dr. Gats Andrea, a Jogi és Képviselői Osztály vezetője)

Határidő: azonnal

**II.**

**Határozati javaslat**

**……/2024. (IX.26.) Kgy. sz. határozat**

Szombathely Megyei Jogú Város Közgyűlése kijelenti, hogy a 299/2023. (IX.28.) Kgy.számú határozat 8. pontja alapján a SZOMHULL Nonprofit Kft-nek az Önkormányzat által nyújtott 500 millió forint összegű tagi kölcsön visszafizetési kötelezettségét megszűntnek tekinti.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Kovács Cecília, a társaság vezérigazgatója

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője)

Határidő: azonnal

**III.**

**Határozati javaslat**

**……/2024. (IX.26.) Kgy. sz. határozat**

Szombathely Megyei Jogú Város Közgyűlése a **Weöres Sándor Színház Nonprofit Kft**. 2024. I. félévi beszámolóját elfogadja.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Szabó Tibor András, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**IV.**

**Határozati javaslat**

**……/2024. (IX.26.) Kgy. sz. határozat**

Szombathely Megyei Jogú Város Közgyűlése az **AGORA Savaria Kulturális és Médiaközpont Nonprofit Kft.** 2024. I. félévi beszámolóját elfogadja.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Horváth Zoltán, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**V.**

**Határozati javaslat**

**……/2024. (IX.26.) Kgy. sz. határozat**

Szombathely Megyei Jogú Város Közgyűlése a **Fogyatékkal Élőket és Hajléktalanokat Ellátó Közhasznú Nonprofit Kft**. 2024. I. félévi beszámolóját elfogadja.

**Felelős:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Németh Klára, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**VI.**

**Határozati javaslat**

**……/2024. (IX.26.) Kgy. sz. határozat**

Szombathely Megyei Jogú Város Közgyűlése a **Vas Megyei Temetkezési Kft**. 2024. I. félévi beszámolóját elfogadja.

**Felelős:**  Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Jancsóné Sárdi Katalin, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

Határidő: azonnal

**VII.**

**Határozati javaslat**

**……/2024. (IX.26.) Kgy. sz. határozat**

Szombathely Megyei Jogú Város Közgyűlése a **Szombathelyi Parkfenntartási Kft**. 2024. I. félévi beszámolóját elfogadja.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Izer Gábor Nándor, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

Határidő: azonnal

**VIII.**

**Határozati javaslat**

**……/2024. (IX.26.) Kgy. sz. határozat**

Szombathely Megyei Jogú Város Közgyűlése a **Savaria Városfejlesztési Nonprofit Kft**. 2024. I. félévi beszámolóját elfogadja.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Dr. Kovácsné Takács Klaudia, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

Határidő: azonnal

**IX.**

**Határozati javaslat**

**……/2024. (IX.26.) Kgy. sz. határozat**

1. Szombathely Megyei Jogú Város Közgyűlése a **Savaria Turizmus Nonprofit Kft**. 2024. I. félévi beszámolóját elfogadásra javasolja a társaság taggyűlésének.

2. A Közgyűlés felhatalmazza a polgármestert, hogy a társaság taggyűlésén a fenti döntést képviselje.

**Felelős:**  Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Grünwald Stefánia, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

**Határidő:** a társaság taggyűlése

**X.**

**Határozati javaslat**

**……/2024. (IX.26.) Kgy. sz. határozat**

1. Szombathely Megyei Jogú Város Közgyűlése a **Szombathelyi Távhőszolgáltató Kft**. 2024. I. félévi beszámolóját elfogadásra javasolja a társaság taggyűlésének.

2. A Közgyűlés felhatalmazza a SZOVA Nonprofit Zrt. vezérigazgatóját, hogy a társaság taggyűlésén a fenti döntést képviselje.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Molnár Miklós, a társaság ügyvezetője

Kovács Cecília, a SZOVA Nonprofit Zrt. vezérigazgatója

Nagyné dr. Gats Andrea, a Jogi és Képviselői Osztály vezetője)

Határidő: a társaság taggyűlése

**XI.**

**Határozati javaslat**

……/2024. (IX.26.) Kgy. sz. határozat

1. Szombathely Megyei Jogú Város Közgyűlése a **SZOVA Szállodaüzemeltető Kft**. 2024. I. félévi beszámolóját elfogadásra javasolja a társaság taggyűlésének.

2. A Közgyűlés felhatalmazza a SZOVA Nonprofit Zrt. Igazgatóságának elnökét, hogy a társaság taggyűlésén a fenti döntést képviselje.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Kovács Cecília, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

Határidő: a társaság taggyűlése

**XII.**

**Határozati javaslat**

**……/2024. (IX.26.) Kgy. sz. határozat**

1. Szombathely Megyei Jogú Város Közgyűlése a **SZOVA-Projekt Projektfejlesztési** **Kft.** 2024. I. félévi beszámolóját elfogadásra javasolja a társaság taggyűlésének.

2. A Közgyűlés felhatalmazza a SZOVA Nonprofit Zrt. Igazgatóságának elnökét, hogy a társaság taggyűlésén a fenti döntést képviselje.

**Felelős:**  Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Kovács Cecília, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

Határidő: a társaság taggyűlése

**XIII.**

**Határozati javaslat**

**……/2024. (IX.26.) Kgy. sz. határozat**

1. Szombathely Megyei Jogú Város Közgyűlése a **VASIVÍZ ZRt.** 2024. I. félévi beszámolóját elfogadásra javasolja a társaság Közgyűlésének.

2. A Közgyűlés felhatalmazza a polgármestert, hogy a társaság közgyűlésén a fenti döntést képviselje.

**Felelős:**  Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Krenner Róbert, a társaság vezérigazgatója

Nagyné dr. Gats Andrea, a Jogi és Képviselői Osztály vezetője)

Határidő: a társaság közgyűlése

**XIV.**

**Határozati javaslat**

……/2024. (IX.26.) Kgy. sz. határozat

1. Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés am) alpontja alapján a Savaria Városfejlesztési Nonprofit Kft. 2024. évi módosított üzleti tervét 80.000 eFt önkormányzati működési támogatással, -4.220 eFt tervezett adózott eredménnyel jóváhagyja.
2. A Közgyűlés a 30 millió Ft kiegészítő önkormányzati működési támogatást az Önkormányzat 2024. évi költségvetésében biztosítja.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője

Dr. Kovácsné Takács Klaudia, a társaság ügyvezetője)

**Határidő:** azonnal

**XV.**

**Határozati javaslat**

……/2024. (IX.26.) Kgy. sz. határozat

Szombathely Megyei Jogú Város Közgyűlése a Savaria Városfejlesztési Nonprofit Kft. részére biztosított 20.000.000,- Ft összegű tagi kölcsön visszafizetési határidejét 2025. december 31. napjáig meghosszabbítja.

A Közgyűlés felhatalmazza a Polgármestert a tagi kölcsön szerződés - visszafizetési határidőre vonatkozó - módosításának aláírására.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője

Dr. Kovácsné Takács Klaudia, a társaság ügyvezetője)

**Határidő:** 2024. december 20.

**XVI.**

**Határozati javaslat**

**……/2024. (IX.26.) Kgy. sz. határozat**

1. Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés am) alpontja alapján az AGORA Savaria Kulturális és Médiaközpont Nonprofit Kft. 2024. évi módosított üzleti tervét 573.705 eFt önkormányzati támogatással, 0 Ft tervezett adózott eredménnyel jóváhagyja.
2. A Közgyűlés a 20.500 eFt kiegészítő önkormányzati működési támogatást, valamint 10.000 eFt fejlesztési támogatást az Önkormányzat 2024. évi költségvetésében biztosítja.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője

Horváth Zoltán, a társaság ügyvezetője)

**Határidő:** azonnal

**XVII.**

**Határozati javaslat**

**……/2024. (IX.26.) Kgy. sz. határozat**

1. Szombathely Megyei Jogú Város közgyűlése felkéri a polgármestert, hogy az Önkormányzat költségvetése terhére biztosítson 400 millió forint keretösszeg erejéig tagi kölcsönt a SZOVA Nonprofit Zrt-nek, amelyet a társaság likviditásának megőrzése érdekében vehet igénybe és hívhat le, azzal, hogy a kölcsön visszafizetésének határideje 2025. szeptember 30. napja. A Közgyűlés felhatalmazza a polgármestert és a SZOVA Nonprofit Zrt. Igazgatóságának elnökét a tagi kölcsönszerződés aláírására.
2. A Közgyűlés jóváhagyja a társaság 2024. évi üzleti tervének módosítására vonatkozó javaslatot. A módosított üzleti terv szerint a társaság nettó árbevétele 5.700.607 eFt, bérköltsége 1.843.034 eFt, üzemi eredménye 201.669 eFt veszteség, adózás előtti eredménye 283.669 eFt veszteség, amely nem tartalmazza a devizakötvény év végi átértékeléséből keletkező árfolyamkülönbözet összegét.
3. A Közgyűlés felhatalmazza a SZOVA Nonprofit Zrt. vezérigazgatóját, hogy a társaság pénzügyi helyzetének stabilizálása érdekében a 6790/2 helyrajzi számú, Welther Károly utca 4. alatti irodaépületet, a 6490/A/9 helyrajzi számú, Bejczy utca 1-3 alatti, valamint a 10427/43;10427/46; 10427/48 helyrajzi számú, Szent Quirinus utcai ingatlanokat Szombathely Megyei Jogú Város Önkormányzatának vagyonrendelete és a társaság ingatlan- és ingó vagyontárgyainak értékesítésére vonatkozó belső szabályzata szerinti eljárás keretében értékesítse, azzal, hogy az adásvételi szerződések megkötéséhez a Közgyűlés jóváhagyása szükséges.
4. A Közgyűlés felkéri a Polgármestert, vizsgálja meg annak lehetőségét, hogy Szombathely Megyei Jogú Város Önkormányzata a cég pénzügyi helyzetének stabilizálása érdekében fejlesztési és értékesítési célra apportálás útján forgalomképes ingatlanokat bocsásson a SZOVA Nonprofit Zrt. rendelkezésére és erre vonatkozó javaslatát terjessze a Közgyűlés elé.
5. A Közgyűlés felkéri a SZOVA Nonprofit Zrt. vezérigazgatóját, hogy dolgozzon ki javaslatot a társaság által Szombathely Megyei Jogú Város Önkormányzatának nyújtott szolgáltatások díjmódosítására, annak érdekében, hogy a szolgáltatási díjak megfeleljenek a társasági és osztalékadóról szóló törvény, valamint a 32/2017 (IX.19.) NGM rendelet szokásos piaci árra vonatkozó követelményeinek.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Kovács Cecília, a társaság vezérigazgatója

Nagyné dr. Gats Andrea, a Jogi és Képviselői Osztály vezetője)

Határidő: azonnal

**XVIII.**

**Határozati javaslat**

……/2024. (IX.26.) Kgy. sz. határozat

1. Szombathely Megyei Jogú Város Közgyűlése a **Szombathelyi Távhőszolgáltató Kft**. Javadalmazási Szabályzata módosítását az előterjesztés melléklete szerinti tartalommal elfogadásra javasolja a társaság taggyűlésének.

2. A Közgyűlés felhatalmazza a SZOVA Nonprofit Zrt. vezérigazgatóját, hogy a társaság taggyűlésén a fenti döntést képviselje.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Molnár Miklós, a társaság ügyvezetője

Kovács Cecília, a SZOVA Nonprofit Zrt. vezérigazgatója

Nagyné dr. Gats Andrea, a Jogi és Képviselői Osztály vezetője)

Határidő: a társaság taggyűlése

**XIX.**

**Határozati javaslat**

……/2024. (IX.26.) Kgy. sz. határozat

1. Szombathely Megyei Jogú Város Közgyűlése úgy határozott, hogy Jancsóné Sárdi Katalinnak a Vas Megyei Temetkezési Kft.-nél fennálló, határozatlan idejű munkaszerződését 2024. szeptember 30. napjával közös megegyezéssel megszünteti, három havi távolléti díj megfizetése mellett.
2. A Közgyűlés a a Vas Megyei Temetkezési Kft. ügyvezetőjének 2024. október 1. napjától határozatlan időtartamra Szabó Erikát választja meg munkaviszony keretében, havi bruttó 850.000,- Ft díjazás ellenében. Az ügyvezető egyéb juttatásai a Közgyűlés által jóváhagyott mindenkor hatályos Javadalmazási Szabályzat alapján kerülnek megállapításra.
3. A Közgyűlés felkéri a polgármestert, hogy Jancsóné Sárdi Katalin munkaviszonyának megszüntetése, illetve Szabó Erika munkaszerződésének megkötése, valamint a társaság módosításokkal egységes szerkezetbe foglalt alapító okiratának aláírása érdekében a szükséges intézkedéseket megtegye.

**Felelős**: Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Nagyné dr. Gats Andrea a Jogi és Képviselői Osztály vezetője

a társaság ügyvezetője

**Határidő**: 1.-2. pont: azonnal

2. pont: 2024. október 15.

**XX.**

**Határozati javaslat**

……/2024. (IX.26.) Kgy. sz. határozat

1./ Szombathely Megyei Jogú Város Közgyűlése a Vas Megyei Temetkezési Kft. könyvvizsgálójának – az ügyvezetés felügyelőbizottság egyetértésével tett javaslata alapján – Bokor Pétert (9762 Tanakajd , Tanai utca 4. MVK: 005344) választja meg 2024. október 1. napjától 2029. szeptember 30. napjáig terjedő határozott időtartamra 1.000.000,- Ft + ÁFA/év díjazás ellenében. A Közgyűlés felhatalmazza a társaság ügyvezetőjét, hogy a könyvvizsgálóval a megbízási szerződést megkösse.

2./ A Közgyűlés felhatalmazza a polgármestert, hogy a társaság alapító okiratának módosítását aláírja.

**Felelős**: Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Nagyné dr. Gats Andrea a Jogi és Képviselői Osztály vezetője

a társaság ügyvezetője)

**Határidő**: azonnal

**XXI.**

**Határozati javaslat**

……/2024. (IX.26.) Kgy. sz. határozat

Szombathely Megyei Jogú Város Közgyűlése jóváhagyja, hogy az AGORA Savaria Kulturális és Médiaközpont Nonprofit Kft. a Médiatanács által kiírt TVALLANDÓ2024 kódszámú felhívásra pályázatot nyújtson be. A pályázati díjak, valamint a 33 % önerő megfizetésére a társaság szokásos működési költségei nyújtanak fedezetet, további önkormányzati forrást nem igényel.

**Felelős:**  Dr. Nemény András polgármester

Horváth Soma alpolgármester

Dr. Károlyi Ákos jegyző

(végrehajtásért:

Nagyné dr. Gats Andrea, a Jogi és Képviselői Osztály vezetője

Horváth Zoltán, a Kft. ügyvezetője)

**Határidő:** azonnal

**XXII.**

**Határozati javaslat**

……/2024. (IX.26.) Kgy. sz. határozat

Szombathely Megyei Jogú Város Közgyűlése a Szombathelyi Fedett Uszoda és Termálfürdő árjegyzékének változását 2024. október 1. napjától az előterjesztésben foglaltak szerint jóváhagyja.

**Felelős**: Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Nagyné dr. Gats Andrea a Jogi és Képviselői Osztály vezetője

Krenner Róbert, a VASIVÍZ ZRt. vezérigazgatója)

**Határidő**: 2024. október 1.